на резервоара и да се приложи към заявлението за одобряване до органа по одобряване на типа:
 а)
 декларация за експлоатация (точка 3.2);
 б)
 данни за конструкцията (точка 3.3);
 в)
 данни за производството (точка 3.3.7);
 г)
 спецификация (точка 3.3.8);
 д)
 допълнителни данни (точка 3.3.9.1).
 3.2. Декларация за експлоатация
 Целта на тази декларация за експлоатация е да служи като ръководство за ползвателите и монтажниците на резервоарите и да информира органа по одобряването на типа или неговия упълномощен представител. Декларацията за експлоатация съдържа:
 а)
 декларация за това, че конструкцията на резервоара е подходяща за използването му в условията на експлоатация, определени в точка 4, през експлоатационния срок на резервоара;
 б)
 експлоатационният срок;
 в)
 минимални изисквания към изпитванията или проверките през срока на експлоатация;
 г)
 необходими устройства за понижаване на налягането;
 д)
 методи за поддържане, защитни покрития и т.н., които са необходими, но не се предоставят;
 е)
 описание на конструкцията на резервоара;
 ж)
 проектно време на задържане;
 з)
 всяка друга информация, необходима за осигуряване на безопасното използване и проверка на резервоара.
 3.3. Данни за конструкцията
 3.3.1. Чертежи
 Чертежите трябва да съдържат най-малко:
 а)
 наименование, номер за позоваване, дата на издаване и номера на корекциите с датите на извършването им, ако е приложимо;
 б)
 позоваване на настоящото правило и на типа на резервоара;
 в)
 всички размери на съда под налягане с допустимите отклонения, включително подробности за формите на крайните елементи на обвивките, техните минимални дебелини, както и за отворите;
 г)
 маса на резервоарите с посочване на допустимите отклонения;
 д)
 спецификации на материала, допълнени с основни механични и химични свойства или обхват на допустими отклонения;
 е)
 други данни, като например минимално налягане на изпитване.
 3.3.2. Протокол за анализ на напреженията
 задължително е представянето на анализ на напреженията;
 допустимите методи на изчисляване включват:
 а)
 метод на крайните елементи;
 б)
 метод на крайните разлики;
 в)
 метод на граничните елементи;
 г)
 други утвърдени методи.
 В протокола задължително се включва таблица, обобщаваща пресметнатите напрежения.
 3.3.3. Данни от изпитването на материалите
 Трябва да се представи подробно описание на използваните в конструкцията материали и допустимите отклонения в техните характеристики.
 3.3.4. Данни от изпитванията за окачествяване на конструкцията
 Трябва да се докаже, че материалите, конструкцията, производството и проверката на резервоара са подходящи за предвиденото използване, по силата на това, че отговарят на изискванията на изпитванията, определени за конструкцията на съответния резервоар, когато тя се подложи на изпитване по методите, описани в допълнение А към настоящото приложение.
 Данните от изпитването трябва също да съдържат размерите, дебелината на стените и масата на всеки изпитан резервоар.
 3.3.5. Противопожарна защита
 Трябва да се посочи разположението на устройствата за понижаване на налягането, които защитават резервоара от внезапно разрушаване, когато той е подложен на нагряване от пожар при условията, определени в точка А.1 от допълнение А към настоящото приложение. Ефективността на определената система за защита срещу пожар се доказва с резултати от изпитвания.
 3.3.6. Опори на резервоара
 В съответствие с точка 4.11 трябва да се предоставят подробни сведения за закрепването на резервоара или изискванията към закрепването.
 3.3.7. Данни за производството
 Трябва да се предоставят описания на процеса на производство